**Σχέδιο Ερωτήσεων: Αθήνα**

**Πριν τη συνέντευξη / ομάδες εστίασης**

* Μαζί με την πρόσκληση θα πρέπει να αποστέλλεται και το σχετικό επεξηγηματικό κείμενο. Η συνέντευξη θα ξεκινά με μια μικρή παρουσίαση του έργου.
* Οι συνεντευξιαζόμενοι καλούνται να υπογράψουν τη φόρμα αποδοχής, ενώ ερωτώνται, ταυτόχρονα, για το εάν συμφωνούν με την ηχογράφηση της συνέντευξης. Δίνονται πληροφορίες για τη διαγραφή των ηχητικών αρχείων με το πέρας της απομαγνητοφώνησης, καθώς και για τη διασφάλισή της ανωνυμίας στα απομαγνητοφωνημένα κείμενα.
* Παράθεση σχολίου/άποψης/παραδείγματος από την έρευνα και των οκτώ πόλεων (σύνολο 40). Προσπάθεια ένταξης ξεχωριστών σχολίων σε συγκεκριμένες συνεντεύξεις ή «αυθόρμητη» παράθεσή τους σε καίρια σημεία κατά τη διάρκεια της συνέντευξης. Η αποτελεσματική χρήση των σχολίων – η οργανική ένταξή τους στη συζήτηση - προϋποθέτει την εξατομίκευση της χρήσης του σχετικού ερευνητικού εργαλείου, προσαρμοσμένου στις ιδιαιτερότητες της κάθε περίπτωσης.

**Σχέδιο ερωτήσεων**

1. Θα μπορούσατε να πείτε λίγα λόγια για το ρόλο σας…
2. Εξετάζουμε τον τρόπο με τον οποίο οι οκτώ πόλεις που συμμετέχουν στο πρόγραμμα, ανταποκρίθηκαν-ονται σε μια σειρά προκλήσεων (παλαιότερων αλλά και σύγχρονων), όπως η αποβιομηχάνιση, η οικονομική και η πολιτική κρίση, καθώς και οι πολιτικές λιτότητας. Θα θέλαμε τη γνώμη σας, για τα εξής ζητήματα:

* 1. Πως πιστεύετε ότι επηρεάστηκε η Αθήνα από αυτά τα γεγονότα· από αυτές τις κρίσεις / προκλήσεις;
	2. Ποια ήταν τα σχετικά κομβικά σημεία στην πρόσφατη ιστορία της πόλης;
	3. Πιστεύετε ότι υπάρχει κάτι το ιδιαίτερο, κάτι το ξεχωριστό στην κατάσταση που αντιμετωπίζει σήμερα η Αθήνα – σε σχέση με άλλες πόλεις της χώρας ή και του εξωτερικού;

*Επίσης, πως ανταποκρίθηκε η Αθήνα σε αυτές τις καταστάσεις;*

* 1. Κοινωνικά;
	2. Πολιτικά;
	3. Ποιοι αναδείχθηκαν ως οι κομβικής σημασίας εμπλεκόμενοι φορείς / ομάδες / πρόσωπα; Έχουν αυτοί οι φορείς αλλάξει στην πορεία;
1. Τα πρώτα συμπεράσματα της έρευνας δείχνουν ότι ο Δήμος επιχείρησε να μετριάσει / περιορίσει τις κοινωνικές και τις οικονομικές επιπτώσεις της λιτότητας μέσα από την υιοθέτηση πολιτικών συνεργασίας με τον ιδιωτικό τομέα και με ΜΚΟ, ενώ παράλληλα προχώρησε σε σημαντική περικοπή δαπανών, αποφεύγοντας τη σύγκρουση με την κυβέρνηση.
2. Συμφωνείτε με αυτή την εκτίμηση;
3. Πως κρίνετε τα αποτελέσματά της – γενικά αλλά & σε ειδικότερα πεδία;
4. Πιστεύετε ότι οι προκλήσεις που αντιμετώπισε / αντιμετωπίζει η πόλη επηρέασαν τα χαρακτηριστικά της διοίκησης και της διακυβέρνησής της. Αν ναι, πως;
	1. Ποιες είναι οι κινητήριες δυνάμεις αλλαγής;

+ Έχουν εμφανιστεί νέοι φορείς / δρώντες;

+ Έχουν άλλες δυνάμεις /φορείς αποσυρθεί ή περιθωριοποιηθεί;

* 1. Διερεύνηση απόψεων για την εμφάνιση νέων προγραμμάτων όπως ο «κόμβος αλληλεγγύης» και το FEAD.
	2. Διερεύνηση της εξέλιξης των σχέσεων ανάμεσα στις θεσμικές και στις μη-θεσμικές δυνάμεις της πόλης. Πως επηρεάστηκαν οι μεταξύ τους σχέσεις; Άλλαξαν, και προς ποια κατεύθυνση;

*Πιο συγκεκριμένα,*

* 1. Ποιες αλλαγές στους στόχους, στην οργάνωση και στις συνεργασίες έχετε παρατηρήσει στο χώρο / φορέα / οργανισμό που δραστηριοποιείστε;
	2. Ήταν αποτελεσματικές; Προώθησαν τους σχετικούς στόχους;
1. Όπως είδαμε στην πρώτη διερευνητική περίοδο, οι κυβερνητικές πολιτικές λιτότητας και οι περικοπές στις δημόσιες δαπάνες επηρεάζουν άμεσα τις δραστηριότητες πολλών φορέων / ομάδων της πόλης. Ποιες πρακτικές αντιμετώπισης των συνεπειών αυτής της πολιτικής έχει υιοθετήσει ο δικός σας φορέας, και τι έχετε παρατηρήσει σε άλλους φορείς / οργανισμούς;
	1. Π.χ. συνεργασία ανάμεσα σε φορείς / ομάδες· κοινές διεκδικήσεις· κοινό μέτωπο στις περικοπές; Ανταγωνισμός ανάμεσα σε φορείς;
	2. Πόσο επιτυχημένες ήταν αυτές οι επιλογές;

Ποιοι θα λέγατε ότι είναι οι βασικοί φορείς / οργανισμοί με τους οποίους συνεργάζεστε ή αντιπαρατίθεστε συστηματικά;

1. Πως λειτουργεί η συνεργασία / αντιπαράθεση στην πράξη;
2. Με ποιο τρόπο διευκολύνει η συνεργασία / αντιπαράθεση την προώθηση των στόχων σας;
3. Διερεύνηση των σχέσεων συνεργασίας /ανταγωνισμού / σύγκρουσης ανάμεσα σε κρατικούς και μη κρατικούς δρώντες (πχ. ΜΚΟ, Συνδικάτα)
4. Διερεύνηση σχέσεων εξάρτησης, απομόνωσης κλπ.
5. Ενδιαφερόμαστε ιδιαίτερα για τη διαδικασία αλλαγής των πολιτικών προτεραιοτήτων. Η πρώτη φάση της έρευνας οδηγεί στο συμπέρασμα ότι η λιτότητα και η αύξηση των κοινωνικών αναγκών έφερε στο προσκήνιο τη σημασία της γειτονιάς ως πεδίου πολιτικής και διακυβέρνησης. Ποιες πιστεύετε ότι ήταν οι επιπτώσεις της λιτότητας στις γειτονιές της Αθήνας;

1. Ποιες γειτονιές της πόλης θεωρείτε ότι επηρεάστηκαν περισσότερο;
2. Ποιες θεωρείτε ως τις σημαντικότερες πολιτικές πρωτοβουλίες / δράσεις που εμφανίστηκαν στις γειτονίες της πόλης ως απάντηση αυτών των προκλήσεων, τόσο από την πλευρά του δήμου, όσο και από πολίτες / κινήματα / ακτιβιστές;
3. Ποιοι είναι οι βασικοί δρώντες στις πρωτοβουλίες που εμφανίζονται στις γειτονιές της πόλης, και τι στοχεύουν να πετύχουν μέσα απ’ αυτές;
4. Ποιες από τις σχέσεις που έχουν αναδυθεί στις γειτονιές θα χαρακτηρίζατε ως συνεργατικές και ποιες ως συγκρουσιακές;
5. Έχετε σκεφτεί ή παρατηρήσει άλλες πιθανές δράσεις / διεξόδους / εναλλακτικές που να περιορίζουν / αντιμετωπίζουν τις συνέπειες των περικοπών στις δημόσιες / δημοτικές δαπάνες;
6. Πιστεύετε ότι μπορούν οι δράσεις στις γειτονιές της πόλης να αποτελέσουν ουσιαστικό αντίβαρο στις πολιτικές της λιτότητας;
7. Η Αθήνα είναι η πόλη με το μεγαλύτερο αριθμό μεταναστών στην Ελλάδα, ενώ πρόσφατα υποδέχθηκε ένα μεγάλο μέρος του προσφυγικού ρεύματος.
8. Σε πιο βαθμό αποτελεί η λιτότητα ιδιαίτερη πρόκληση γι’ αυτές τις δύο κοινωνικές ομάδες;
9. Επηρεάζει η παρουσία των μεταναστών τις αντιλήψεις για τη λιτότητα που έχουν οι κυρίαρχες κοινωνικά ομάδες της πόλης;
10. Ποιοι είναι οι βασικοί φορείς που ασχολούνται με το μεταναστευτικό στην Αθήνα, και τι προσπαθούν να επιτύχουν;
11. Μας ενδιαφέρει, επίσης, η δημιουργικότητα με την οποία οι διαφορετικοί δρώντες της πόλης αντιπαλεύουν τη λιτότητα ή εφευρίσκουν νέους τρόπους για να την αντιμετωπίσουν.
12. Πως βλέπετε εσείς / ο φορέας σας τις προοπτικές της πόλης, τόσο μεσοπρόθεσμα όσο και μακροπρόθεσμα.
13. Ποιες θεωρείτε ως τις βασικές παραμέτρους (συνθήκες / επιλογές) οι οποίες θα προσδιορίσουν καθοριστικά τις προοπτικές της πόλης;
14. Σε ποιο βαθμό θεωρείτε ότι οι πολίτες / ακτιβιστές είναι ικανοί να αντιμετωπίσουν ή και να αντισταθούν στη λιτότητα / φτώχια; Με ποιους τρόπους μετουσιώνεται η αντίσταση σε πράξη;
15. Σε ποιο βαθμό πιστεύετε ότι η οικονομική ανάπτυξη μπορεί να μετριάσει τη λιτότητα και τις επιπτώσεις της;
16. Θεωρείτε ότι θα έπρεπε η εθνική κυβέρνηση και ο δήμος να αλλάξουν τους στόχους τους, και να κάνουν κάτι διαφορετικό;
17. Πιστεύετε ότι θα μπορούσε / έπρεπε ο φορέας σας να κάνει κάτι διαφορετικό;
18. Ποιοι άλλοι φορείς της πόλης θα έπρεπε ή θα μπορούσαν να κινηθούν με διαφορετικό τρόπο / να κάνουν άλλες επιλογές;
19. Ποιους άλλους φορείς ή άτομα θεωρείτε ότι θα ήταν σκόπιμο να προσεγγίσουμε στα πλαίσια της έρευνας;
20. Ποια ζητήματα από αυτά που σας αφορούν θα επιθυμούσατε να τονίσει / αναδείξει η έρευνα στα αποτελέσματά της;
21. Αναφορά στις ερευνητικές διεργασίες των άλλων πόλεων, καθώς και στις ενημερωτικές / συμμετοχικές διεργασίες του 2017.
22. Τέλος, υπάρχει κάτι άλλο που θα θέλατε να προσθέσετε, ή κάποια ερώτηση που επιθυμείτε να θέσετε;